Der går nogle skarpe hoveder rundt på Aalborg Universitet. Faktisk så skarpe hoveder, at to af dem har modtaget et stipendium for at være nogle af landets dygtigste ph.d.-studerende. I torsdags blev Thomas Yssing Michaelsen, som er opvokset i Jerslev og bor i Aalborg og Shibarchi Majumder, som bor i Aalborg, hyldet i Operaen i København. De er to af tyve modtagere af EliteForsk-rejsestipendier på 200.000 kroner, som uddeles til 20 ph.d.-studerende landet over. Med stipendierne kan de studerende rejse ud i verden og dygtiggøre sig ved nogle af verdens bedste forskningsmiljøer. – Når vi rejser ud, opnår vi nye erkendelser, og ser tingene fra en lidt anden side. Med EliteForsk rejsestipendierne får de unge forskere mulighed for at hente inspiration og danne netværk på de bedste universiteter rundt om i verden. Det er værdifuldt for de ph.d.-studerendes fremtid og for Danmark, som får gavn af talenternes nye viden og forbindelser, siger Tommy Ahlers (V).

Referat:
To nordjydske ph.d-studerende er blandt de tyve, der har modtaget et rejsestipendie, som de kan bruge til at dygtigøre sig i store forskningsmiljøer.